tartuNLP/wikipedia-smugri-20251201 huggingface dataset:
Hortto Kaalo

Hortto Kaalo on suomalainen itäeurooppalaiseen ja ranskalaiseen romanimusiikkiin erikoistunut yhtye, joka esiintyy suomen kielellä ja romanikielellä. Yhtyeen perustivat vuonna 1969 Feija Åkerlund, Marko Putkonen, Taisto Lundberg ja Heikki Nyman. Heistä Nyman muutti pian perustamisen jälkeen Ruotsiin.
Jäsenistä Feija Åkerlund ja Marko Putkonen ovat kuuluneet kokoonpanoon koko ajan, Lundberg ja Ellen Hagert (taiteilijanimeltään Iris Ellen) vaihtelevasti. Yhtyeen romanikielinen nimi tarkoittaa ’oikeaa mustalaista’.
Hortto Kaalon ensimmäinen single oli vuonna 1970 ilmestynyt, kantaaottava "Miksi ovet ei aukene meille". Yhtyeen kaksi ensimmäistä albumia myivät kultaa. Yhtye esiintyi myös televisiossa. Ensimmäinen viihdesarja oli Tuovi ja Marko Putkosen sekä Reima Nikkisen käsikirjoittama "Mustalaiseks olen syntynyt".
Yhtye lopetti aktiivisen keikkailun 1970-luvun lopulla. Sen jäsenistä Marko Putkonen on tullut tunnetuksi oopperalaulajana. Hortto Kaalolta ilmestyi 1990-luvulla yksi levy.
Hortto Kaalon jäsenet osallistuivat myös lastenmusiikin tekoon ja levyttivät useita kappaleita M. A. Nummisen ja Pekka Jalkasen "Iso mies ja keijukainen" -albumille sekä sitä seuranneelle "Oskari Olematon – Suutari Joonaksen iltapäivä, osa I" -levylle.
2000-luvulla yhtye on esiintynyt satunnaisesti.
Lokakuussa 2012 yhtye julkaisi 40-vuotisjuhlalevyn sekä järjesti juhlakonsertin Kansallisteatterissa.
Filip II

Filip II voi tarkoittaa seuraavia hallitsijoita:
Katso myös.
Filip II:een liittyvät myös seuraavat:
Uzbekistanin sosialistinen neuvostotasavalta

Uzbekistanin sosialistinen neuvostotasavalta, lyhenteeltä Uzbekistanin SNT (, ), oli Neuvostoliiton osavaltio Keski-Aasiassa. Se käsitti nykyisen Uzbekistanin alueen.
Historia.
Uzbekistanin SNT perustettiin 27. lokakuuta 1924 samaan aikaan lakkautettujen Turkestanin ASNT:n, Horezmin SNT:n ja Buharan SNT:n osista. Uzbekistanin perustaminen oli osa Keski-Aasian rajojen uudelleenjärjestelyä kansallisuuksien mukaan. Uzbekistanin SNT liittyi Neuvostoliittoon 13. toukokuuta 1925. Uzbekistanin SNT:n pääkaupunkina oli aluksi Samarkand, mutta vuonna 1930 pääkaupunki siirrettiin Taškentiin.
Uzbekistanin SNT:n rajoissa tapahtui muutoksia 1920- ja 1930-luvuilla. Vuoteen 1929 asti sen alaisuuteen kuului Tadžikistanin ASNT, josta tuli samanarvoinen Tadžikistanin SNT. Vuonna 1936 Uzbekistaniin puolestaan liitettiin Karakalpakian ASNT, joka oli aikaisemmin kuulunut Kazahstanin SNT:aan. Toisen maailmansodan jälkeen tapahtui vielä lukuisia pieniä rajansiirtoja Uzbekistanin SNT:n ja Kazakstanin SNT:n välillä. 
Uzbekistanin SNT nimettiin uudelleen 1. syyskuuta 1991 Uzbekistanin tasavallaksi, joka muodollisesti oli osa Neuvostoliittoa. Kun Neuvostoliitto virallisesti lakkautettiin 26. joulukuuta 1991, Uzbekistanista tuli itsenäinen valtio.
Neuvostoliiton johtaja

Neuvostoliiton johtajat luotsasivat Neuvostoliittoa sen historian ajan 1922–1991. Heistä ensimmäinen oli Vladimir Lenin, joka oli johtanut bolševikkien ryhmää.
Omalla valtakaudellaan Josif Stalin esitti itsensä Leninin seuraajana ja työn jatkajana pyyhkien historian lehdiltä Leninin kuoleman jälkeiset johtajat, esimerkiksi vuosien 1924–1930 pääministeri Aleksei Rykovin, joka korvattiin Stalinin suosikilla Vjatšeslav Molotovilla. Stalin ajoi liittolaisineen Lev Trotskin maanpakoon 1929, ja suositun bolševikkijohtaja Sergei Kirovin murhasta vuonna 1934 alkaneissa Stalinin vainoissa tuomittiin ja teloitettiin monet aiemmin korkeissa asemissa olleen kommunistit kuten Grigori Zinovjev, Lev Kamenev ja Nikolai Buharin. 
Myös Stalinin kuoleman jälkeen syntyi valtatyhjiö ja valtakamppailu. Lavrenti Berija esitti Georgi Malenkovia pääministeriksi ja Malenkov Berijaa varapääministeriksi, eikä kukaan uskaltanut vastustaa ehdotuksia. Berijalla oli tässä tilanteessa ylin valta. Molotov sai takaisin paikan ulkoministerinä ja Nikita Hruštšov joutui tyytymään paikkaan kommunistisen puolueen sihteeristössä. Kuitenkin Malenkov pidätytti Berijan 26. kesäkuuta 1953 ja hänet teloitettiin. Muutaman vuoden päästä Hruštšov mustamaalasi puoluekokouksessa Stalinin ja Malenkov ja Molotov syrjäytettiin.
Troikka.
Troikka johti Neuvostoliittoa neljä kertaa: 2–3 vuoden ajanjakso Vladimir Leninin työkyvyttömyyden aikana sekä Josif Stalinin johtajuuden välillä; kolme kuukautta Stalinin kuolemasta; Nikita Hruštšovin kukistumisen ja Leonid Brežnevin vallan vahvistumisen välisenä aikana sekä Konstantin Tšernenkon sairastumisen aikana Neuvostoliittoa hallitsi kollektivinen neuvosto, joka tunnettiin nimellä troikka (eli "triumviraatti"), jolloin politiikan teko perustui kolmen politbyroon päähenkilön yksimielisyyteen.
Q-teatteri

Q-teatteri on freelance-näyttelijöiden Antti ja Leo Raivion sekä Heikki Kujanpään vuonna 1990 perustama ammattiteatteri, jonka 50-henkinen jäsenistö koostuu pääasiassa freelance-teatterintekijöistä. Se sijaitsee Helsingin Etu-Töölössä.
Historia.
Syksyllä 2012 aloitti Q-teatterin ensemble, jota johtivat teatterinjohtaja Antti Hietala ja ohjaaja-näyttelijä Jani Volanen. Ensemble mahdollistaa taiteellisen työskentelyn jatkuvuuden ja koostuu freelancer-sopimuksin työskentelevistä teatterintekijöistä. Ensimmäisessä ensemblessä näyttelivät Lotta Kaihua, Elina Knihtilä, Tommi Korpela, Elena Leeve, Pirjo Lonka, Jussi Nikkilä, Eero Ritala ja Jani Volanen.
Teatterin ensimmäinen ensi-ilta oli Antti Raivion monologinäytelmä "Viimeinen karavaani" vuonna 1990. Teatterin ohjelmistossa on vuosittain kahdesta kolmeen ensi-iltaa. Se on tuottanut monena kesänä näytelmän myös Suomenlinnan kesäteatteriin. Q-teatteri on myös osatuottajana erilaisissa kertaluonteisissa yhteistuotannoissa. Vuodesta 2000 Q-teatteri on järjestänyt kansainvälisen Baltic Circle -festivaalin, vuoteen 2007 saakka joka toinen vuosi ja sittemmin vuosittain. Kiila-ryhmä myönsi Q-teatterille vuonna 1995 Kiila-patsas-tunnustuspalkinnon. Vuonna 2005 Q-teatteri valittiin Vuoden teatteriksi.
Q-teatterin yhteydessä toimii 15–20-vuotiaille suunnattu Nuorten Teatteri, joka valmistaa yhden produktion vuodessa.
Teatterilla on 180–200-paikkainen iso näyttämö ja pienempi 40–60-paikkainen Puoli-Q-näyttämö. Teatterin toimintaa tukevat opetus- ja kulttuuriministeriö ja Helsingin kulttuurikeskus.
Vuonna 2023 Q-teatterin johdossa aloitti ohjaaja Juho Mantere.
Esitykset.
Lähteenä Q-teatterin esitysarkisto.
Fysikaalinen kemia

Fysikaalinen kemia tai fysikokemia on tieteenala, jossa sovelletaan fysiikan menetelmiä kemian ongelmien ratkaisemiseksi. Fysikaalisessa kemiassa tutkitaan neutraalin ja varauksellisen kemiallisen yhdisteen tasapainotilaa, rakennetta, reaktioita, ominaisuuksia, vuorovaikutuksia ja olomuodon muutoksia molekyylitasolla sekä nano- että makrotasolla.
Fysikaalisen kemian perustajana pidetään Josiah Willard Gibbsiä vuoden 1876 julkaisunsa "On the Equilibrium of Heterogeneous Substances" perusteella. Tutkimuskohteita ovat muiden muassa termodynamiikka, reaktiokinetiikka, kvanttikemia, tilastollinen termodynamiikka, sähkökemia, ja spektroskopia.
Kvanttimekaniikan tutkimus on vienyt fysikaalista kemiaa huomattavasti eteenpäin. Sen ansiosta laskennallisia menetelmiä ja tietokoneita voidaan käyttää kemiallisten prosessien mallintamiseen ja ymmärtämiseen.
Televisiosarja

Televisiosarja on televisiossa jaksoina esitettävä ja erityisesti televisiota varten tuotettu ohjelma, joka sitoutuu yhden jatkuvan teeman tai juonen ympärille. Yhden jakson pituus on yleensä korkeintaan tunti, ja jaksoja tuotetaan "tuotantokausina". Perinteisesti televisiokanavat lähettävät sarjaohjelmia niille varatulla ohjelmapaikalla aina samaan aikaan, joko kerran viikossa, arkipäivisin tai päivittäin.
Kerronta.
Television draamasarjat voidaan kerronnaltaan jakaa kolmeen kategoriaan. Antologiat ovat käytännössä yksittäisiä lyhytelokuvia. Jaksoja ei välttämättä yhdistä kerronnallisesti mikään asia, mutta sarjalla voi olla esimerkiksi sama juontaja tai tyyli. Antologiat olivat suosittuja televisiosarjojen alkuaikoina 1950-luvulla. Varsinaiset television draamasarjat voidaan jakaa kahteen tyyppiin juonen jatkuvuuden perusteella: joko jokainen jakso on oma tarinansa tai jaksot ovat pitkän ja jatkuvan juonikaaren osia. Näiden kahden lajin välinen ero on välillä häilyvä, sillä useimmissa sarjoissa, jotka keskittyvät joka jaksossa omaan tarinaansa, on mukana myös laajempi tarinajatkumo.
Monet fiktiiviset sarjat saattavat keskittyä vain yhden protagonistin ympärille, mutta useimmissa sarjoissa on muutamia päähenkilöitä. Sarjoissa, joissa on jatkuva tarina, voi olla useita päähenkilöitä. Tunnin mittaisissa saippuasarjoissa voi olla jopa 15–20 päähenkilöä. Useiden päähenkilöiden tarkoituksena on yleensä mahdollistaa useampien juonikuvioiden rakentaminen ja niiden käsittely. Sarjojen keskeiset hahmot yleensä pysyvät samoina, joten yksittäinen jakso tarvitsee hyvin vähän alustuksia, sillä suurin osa hahmoista ja paikoista on katsojalle tuttuja.
Päähenkilöt saattavat myös vaihtua usein. Esimerkiksi Salatuissa elämissä päähenkilöt vaihtuvat saippuasarjoille tyypilliseen tapaan tuotantokausien vaihtuessa ja joskus kesken kaudenkin.
Minisarja.
Minisarjat ovat yleensä vain muutaman, vähimmillään vain parin jakson mittaisia televisiosarjoja. Minisarjat kertovat yleensä yhden yhtenäisen juonen, joten ilmaisumuotona ne ovat lähempänä pitkää elokuvaa kuin muut televisiotuotannot. Joitain minisarjoja voidaankin pitää myös osiin jaettuina televisioelokuvina.
Ensimmäinen television minisarja oli yhdysvaltalainen "Rikas, rakas, köyhä, varas" (1976), joka esitettiin kuutena kahden tunnin mittaisena jaksona. Se raivasi tietä seuraajille, joita olivat "Juuret" (1977), "Okalinnut" (1977) ja "Shogun" (1980). Alussa minisarjat perustuivat usein viihteellisiin bestseller-romaaneihin.
Skalaari

Skalaari on fysiikassa olio, joka ei muutu koordinaatiston muunnoksissa. Skalaareja ovat esimerkiksi lukumäärä, massa tai sähkövaraus mutta eivät vektorit, kuten nopeus tai liikemäärä.
Matematiikassakin skalaareina toimivat useimmiten reaaliluvut tai kompleksiluvut. Vektoriavaruuden formula_1 tai formula_2 skalaarit ovat reaalilukuja. Niillä voi kertoa kyseisen vektorin, jolloin sen suunta säilyy mutta pituus moninkertaistuu skalaarin verran. Esimerkiksi formula_3. Yleisesti: vektoriavaruus määritellään niin, että sen alkioita voi kertoa jonkin kunnan alkioilla. Tämän kunnan alkioita kutsutaan skalaareiksi. Yleensä myös modulin (vektoriavaruuden yleistys) kerroinrenkaan alkioita kutsutaan skalaareiksi.
Skalaari on erikoistapaus tensorista. N-ulotteisessa avaruudessa k. kertaluvun tensorilla on formula_4 komponenttia. Skalaari on 0. kertaluvun tensori, ja vektori 1. kertaluvun tensori. Skalaarilla voidaan esimerkiksi kuvata vektorin formula_5 pituutta.
Centurion

Centurion oli Britannian toisen maailmansodan jälkeen käyttöön otettu taistelupanssarivaunu, jota pidetään yhtenä parhaista Britanniassa valmistetuista panssarivaunuista. Suunnittelu tapahtui sodan aikana, mutta vaunu ei ehtinyt mukaan taisteluihin. Vaunun prototyyppi valmistui vuonna 1945. Ensimmäisissä vaunuissa oli 76,2 mm O.Q.F 17-pounder -kanuuna, joka korvattiin ensin 83,4 mm 20-naulaisella ja myöhemmin kuuluisalla Vickersin 105 mm L7:llä. Korean sodassa vaunu osoittautui suorituskyvyltään paremmaksi kuin silloiset yhdysvaltalaiset ja neuvostoliittolaiset vaunut.
Centurion-taistelupanssarivaunujen tuotanto päättyi vuonna 1962, jolloin arviolta 4 500 vaunuyksilöä oli ehditty valmistaa. Centurion on palvellut myös Israelin sodissa. Vaunua myytiin useaan eri maahan ja pieni määrä Centurioneja säilyi käytössä 1990-luvulle asti. Israelin puolustusvoimilla IDF:lla oli Centurioneja käytössä vielä 2006 pioneeripanssarivaunuina. Yksi keskeinen syy tämän vaunutyypin saavuttamalle arvostukselle oli sen helppo muunneltavuus eli kehityskelpoisuus. Etelä-Afrikan asevoimat käyttää edelleen Olifant-taistelupanssarivaunua, joka on kehitelty Centurionin pohjalta.
Vaunutyypistä tehtiin lukuisia eri muunnosversioita, kuten AVRE- ja siltavaunut. Muunnetuista vaunutyypeistä esimerkiksi amfibioevakuointivaunu oli käytössä niinkin myöhään kuin Falklandin sodassa.
Viesker

Viesker (20. kesäkuuta 1989 Muurame – 21. helmikuuta 2022 Laukaa) oli suomenhevosravuri ja jalostusori. Eero Luukkasen kasvattama ori on edelleen menestynein suomalainen kylmäveriravuri. Ori voitti ohjastajanaan Kaarlo Ahokas ravikuninkuuden viisi kertaa vuosina 1996–2000. Vieskerin isä oli Vokker ja emänisä Jaska. Viesker oli ensimmäinen suomenhevonen, joka alitti kilometriajan 1.20. Ennätysaika oli Suurmestaruus-kilpailussa Mikkelissä 13. heinäkuuta 2002 autolähetyksestä juostu 1.19,9. Viesker oli myös ensimmäinen suomenhevonen, jonka palkintosumma ylitti miljoonan euron rajan.
Kilpailu-ura.
Viesker starttasi vuosina 1993–2004 169 kertaa saavuttaen 136 voittoa, 17 kakkossijaa ja 3 kolmossijaa. Palkintosummaksi kertyi yhteensä 1 154 422 euroa. Vieskerin ennätys on vuonna 2002 juostu 1.19,9aly (tasoitusennätys 1.22,5ly vuodelta 1999). Viesker valittiin vuoden hevoseksi vuosina 1996–1999.
Suku ja jälkeläiset.
Viesker hyväksyttiin kantakirjaan I-palkinnolla 6-vuotiaana vuonna 1995. Kantakirjan L3-jälkeläisluokkaan se merkittiin I-palkinnolla vuonna 2003 ja valioluokkaan vuonna 2010. Hyvien jälkeläisnäyttöjen johdosta sille on myönnetty jatkuva siitokseenkäyttöoikeus.
Vieskerille on vuosina 1997-2019 syntynyt 1500 jälkeläistä, joista suurimmat, yli sadan varsan ikäluokat vuosina 1998, 1999, 2005 ja 2009. 955 Vieskerin jälkeläistä on kilpaillut raveissa ja ne ovat yhteensä voittaneet yli 17 miljoonaa euroa. Tähtijuoksijoita eli kilometriajan 1.30,0 alittaneita on 467.
Yksittäisistä jälkeläisistä 32 on voittanut yli satatuhatta euroa, muiden muassa kaksinkertainen ravikuningatar B. Helmiina ja ravikuningas Vitter. Voitokkain on vuonna 2009 syntynyt ori Välähdys, joka on voittanut yli puoli miljoonaa euroa. Jälkeläisten kesken paras ennätys autolähdöstä on oriin V.G. Voitto 1.18,2aly ja tasoituslähdöstä oriin Vixeli 1.21,0ke. Jälkeläisistä superjuoksijoita eli 1.20,0 alittaneita on kuusi: V.G. Voitto, Herra Heinämies, Vitter, Polara, Vixus ja Välähdys. Vieskerin pojista jalostuskäyttöön on hyväksytty useita, joista toistaiseksi käytetyin on vuonna 2010 syntynyt ja vuonna 2015 II-palkinnolla hyväksytty Vaellus.
Viesker lopetti siitostoiminnan vuonna 2017, joskin sen pakastetulla spermalla on sen jälkeen siemennetty tammoja useana vuotena. Vieskerillä on enemmän jälkeläisiä kuin millään muulla suomenhevosella.
Vokker

Vokker (17. toukokuuta 1969 – 27. lokakuuta 2000) oli suomalainen ravihevonen. Tummanrautias 153 senttimetriä korkea suomenhevosori osallistui kilpailu-uransa aikana ravikuninkuuskilpailuun monta kertaa. Parhaimmillaan se sijoittui toiseksi vuosina 1980 ja 1981. Vokkerin voittosummaksi kertyi 170 412 euroa. Startteja ori juoksi yhteensä 249 sijoituksin 82–59–36. Ennätyksekseen Vokker juoksi 22,3aly–25,1ly.
Vokker on kantakirjattu I palkinnolla. Rekisteröityjä jälkeläisiä sillä on 935 (syntyneet vuosina 1976–2001). Jälkeläisistä kuuluisin on viisinkertainen ravikuningas Viesker.
Freyr

Freyr (myös Frej tai Fröj) on skandinaavisessa mytologiassa rauhan, rikkauden, hedelmällisyyden, viljasadon, auringon ja sateen jumala.
Freyr on meren jumala Njordin poika ja rakkauden jumalattaren Freijan veli. Freyrin vaimo on Gerda. Freyr asuu Alfheimissa keijukaisten kanssa. Hän on vaanien ylin jumala ja yksi suosituimmista jumalista. Häntä kutsutaan usein ”maailman jumalaksi”. Freyr omistaa "Skidblander"-laivan ja Gyllenvorst-karjun, jolla hän ratsastaa taistelussa. Karju osaa lentää ilmassa ja kulkea veden päällä. Freyrin miekka on ylivertainen ja heiluttaa itse itseään. 
Vuoden viimeisenä päivänä syötiin muinaisina aikoina usein Freyrille omistettu karju. Tämä muinainen tapa on siirtynyt osaksi nykyaikaista joulun viettoa ja jouluateriaa, myös Suomessa.
Cunard Line

Cunard Line (entinen "Cunard White Star Line") on brittiläinen laivanvarustamo, joka liikennöi Ison-Britannian ja Pohjois-Amerikan välillä. 
Cunard Linen päämaja sijaitsee Santa Claritassa, Kaliforniassa, Yhdysvalloissa ja Lontoossa Isossa-Britanniassa. Princess Cruisesilla on samassa rakennuksessa päämaja. 
Historia.
Cunard Line perustettiin vuonna 1839 kanadalaisen laivamagnaatin Samuel Cunardin johdolla. Aluksi yrityksen nimi oli "British and North American Royal Mail Steam Packet Company". Yhtiö sai luvan postin kuljetukseen Ison-Britannian ja Pohjois-Amerikan välillä, minkä vuoksi sen laivat saivat liittää nimensä eteen tunnuksen RMS ("Royal Mail Steamship"). Yhtiön ensimmäiset laivat olivat höyrysiipiratasalukset Britannia, Acadia, Caledonia ja Columbia. Yhtiön laivat kuljettivat 1850-luvulla hevosia Krimin sotaan, ja 1870-luvulla sen laivoissa oli ensimmäiset vesiklosetit. Vuonna 1878 yhtiö vaihtoi nimekseen "Cunard Steamships Limited". Cunard kuljetti suuren siirtolaisuuden aikana 1880-luvulla laivoillaan yli miljoona siirtolaista Yhdysvaltoihin.
Vuonna 1934 Cunard Line ja sen kilpailija White Star Line yhdistyivät. Fuusion tuloksena syntyi "Cunard-White Star Limited", josta Cunard Line omisti 62 % ja White Star Line 38 %. Vuonna 1947 Cunard Line osti White Star Linen osuuden, ja 31. joulukuuta 1949 Cunard Line osti hallintaansa sekä White Star Linen toiminnan että sijoitukset. Tämän jälkeen varustamon nimi muutettiin takaisin Cunard Lineksi.
Cunard Line alkoi kärsiä tappioita 1950-luvulla, kun Atlantin yli ryhdyttiin matkustamaan lentokoneilla. 1900-luvun lopussa yhtiön liikennettä Atlantilla hoiti lähinnä vain "Queen Elizabeth 2" (QE2). Vuonna 2004 "Queen Elizabeth 2" siirtyi risteilykäyttöön, ja Atlantin reitillä alkoi liikennöidä RMS "Queen Mary 2" (QM2). "Queen Mary 2" oli maailman suurin valtamerilaiva, kunnes vuonna 2006 valmistui "Freedom of the Seas", josta tuli vuorostaan maailman suurin valtamerilaiva.
Cunard Line on nykyisin osa Carnival Corporation &amp; Plc -yhtiötä.
Luettelo Espanjan ympäriajon voittajista

Taulukossa Espanjan ympäriajon voittajat vuodesta 1935. 
Vuodesta 2010 alkaen kokonaiskilpailun johtaja on pitänyt yllään punaista paitaa "Jersey de rojo". Paidan väriä on vaihdettu useasti ja se oli esimerkiksi vuosina 1999–2009 kultainen "Jersey de oro". Mäkikilpailun johtaja on vuodesta 2010 alkaen pitänyt yllään sinipilkkuista paitaa. Aiemmin parhaan mäkimiehen paita on ollut mm. oranssi ja vihreä. Pistekilpailun johtajan paita on ollut vihreä vuodesta 2010. Pistekilpailun johtajan paita oli pitkään sininen "Jersey de azul", jossa oli kuviona keltaisia kaloja. Vuoteen 2018 asti jaettiin valkoinen yhdistelmäkilpailun johtajan paita "Jersey de blanco". Paras mäkimies on palkittu alusta alkaen. Pistekilpailu tuli mukaan vuonna 1945 ja yhdistelmäkilpailu oli mukana vuosina 1987–1993 sekä vuosina 2002–2018.
Mary McAleese

Mary Patricia McAleese (iiriksi Máire Pádraigín Mhic Ghiolla Íosa, s. 27. kesäkuuta 1951 Belfast) toimi Irlannin kahdeksantena presidenttinä. McAleese valittiin Irlannin presidentiksi ensimmäisen kerran vuonna 1997 ja uudestaan (ilman vastaehdokkaita) vuonna 2004. Vuonna 2011 hän ei voinut enää asettua ehdolle. Häntä seurasi virassa Michael D. Higgins. Ennen valintaansa presidentiksi McAleese toimi lakinaisena, journalistina ja tutkijana yliopistossa.
McAleesesta tuli maailman ensimmäinen naispuolinen presidentti, joka valittiin virkaan suoraan toisen naispresidentin jälkeen. Ennen McAleesea Irlannin presidenttinä toimi Mary Robinson.
Sun Dial

Sun Dial on psykeedelistä rockia soittava brittiläinen yhtye. Sen perusti kitaristi-laulaja Gary Ramon vuonna 1990.
Sun Dialin edeltäjä oli Ramonin 1980-luvulla perustama The Modern Art, joka ei esiintynyt julkisesti kertaakaan, mutta julkaisi muutamia studioalbumeja. Sun Dialin ensimmäinen albumi "Other Way Out" julkaistiin vuonna 1990.
Bodenjärvi

Bodenjärvi (, ) on Sveitsin, Saksan ja Itävallan rajalla sijaitseva järvi, jonka kautta virtaa Rein. Se on Keski-Euroopan kolmanneksi suurin järvi Balatonin ja Genevenjärven jälkeen. Järvi on 63 kilometriä pitkä ja leveimmillään melkein 14 kilometriä leveä. Järven syvin kohta on 254 metriä. Bodenjärvi koostuu kahdesta järvestä ja niiden välisestä lyhyestä joesta.
Fyysinen maantiede ja geologia.
Bodenjärvi sijaitsee Alppien pohjoispuolella 395 metrin korkeudessa. Sillä on rantaviivaa Sveitsin, Saksan ja Itävallan puolella. Järvi on muodostunut kahdesta erillisestä altaasta, joita erottaa toisistaan lyhyt joki. Yläjärvi on paljon suurempi ja syvempi kuin pieni ja matala alajärvi. Bodenjärven pinta-ala on 536 neliökilometriä, ja siitä yläjärvi 473 neliökilometriä.
Bodenjärven valuma-alue 11 500 neliökilometriä, ja Saksan, Itävallan ja Sveitsin lisäksi se ulottuu Liechtensteiniin. Pääosan vedestä järvi saa Alpeilta, ja suurin siihen virtaavista joista on Rein, josta järvi saa 61,8 prosenttia vesistään. Seuraavaksi suurimmat Bodenjärveen virtaavista joista ovat Bregenzer Ach, Argen, Alter Rhein ja Schussen.
Kulttuurimaantiede.
Valtioiden rajoja Bodenjärvellä ei ole määritelty tarkasti. 
Järven rannalla on useita kylpylöitä. Saksan puolella järven rannalla on Friedrichshafenin kaupunki, jossa on sijainnut muun muassa kreivi Zeppelinin ilmalaivatehdas ja jossa sijaitsee EADS Astriumin satelliittitehdas (entinen Dornierin lentokonetehdas). 
Suurimmat kaupungit järven ympärillä ja vierellä ovat:
Ekskursio

Ekskursio (lat. "excursio", huvi- tai partioretki; hyökkäys) tarkoittaa opintomatkaa, yritysvierailua tai tutkimusretkeä. Termiä käytetään erityisesti opiskelijapiireissä. Ekskursiolla voi olla erikseen virallinen ja vapaamuotoinen osuus, esimerkiksi yritysvierailun jälkeen on tapana viettää iltaa osallistujien kesken. Ekskursio voi olla myös täysin virkistystarkoituksessa järjestetty. Tavallisesti ekskursio kestää yhden tai useamman yön yli.
Sanaa ekskursio käytetään myös vertauskuvallisesti tutustumisesta johonkin asiaan tai aihepiiriin.
Erityisen pitkät ekskursiot kestävät yleensä kauemmin kuin kolme yötä ja suuntautuvat jollekin toiselle opiskelijapaikkakunnalle, jossa jokin opiskelijajärjestö toimii isäntänä ekskursiovierailleen. Killat ja ainejärjestöt järjestävät ekskursioita mielellään ja ovat yleensä hyvin vieraanvaraisia saman alan opiskelijoille.
Myös ulkomaanekskursiot ovat suosittuja. Opiskelijat ovat perustaneet myös erityisiä ekskursioryhmiä, jotka keräävät rahaa päästäkseen ekskursiolle yleensä jonnekin ulkomaille. On olemassa myös joitakin kerhoja, joiden pääasiallinen tarkoitus on järjestää jäsenilleen ekskursioita.
Espanjan vaakuna

Espanjan vaakuna on Espanjan kuningaskunnan virallinen symboli lipun, moton ja kansallislaulun ohella. Vaakunan kilpi koostuu useasta pienemmästä vaakunasta, jotka symboloivat muinaisia kuningaskuntia, joiden yhdistyessä moderni Espanja syntyi:
Vaakunan kilven keskustassa on lisäksi sydänvaakunan päällikkeenä Bourbonin hallitsijasuvun symboli, punaisella reunustetussa sinisessä kentässä kolme kultaista liljaa ("fleur-de-lis"). Vaakunan sivuilla on meren päällä seisovat Herakleen pylväät, jolla nimellä Gibraltarinsalmi ja vastarannan Jebel Musa tunnettiin aiemmin. Pylväitä kiertävällä nauhalla on Espanjan siirtomaa-aikaan viittaava latinankielinen teksti "Plus ultra", suomeksi "vielä pidemmälle". Vasemmanpuoleisen pylvään päällä on keisarillinen kruunu, oikeanpuoleisen päällä kuninkaallinen kruunu. Pylväät vaakunaan liitti kuningas Kaarle I (paremmin tunnettu Pyhän saksalais-roomalaisen keisarikunnan Kaarle V:nä), joka halusi korostaa niillä valtakuntansa laajuutta.
Nykyinen vaakuna on vahvistettu vuonna 1981 säädetyssä laissa.
Espanjan lippu

Espanjan lippu () on Espanjan kuningaskunnan kansallistunnus vaakunan, moton ja kansallishymnin ohella. Se otettiin käyttöön 19. joulukuuta 1981. Lipussa on kolme poikittaista suorakaidetta, punainen, keltainen ja punainen, joista keltainen on kaksi kertaa punaisten levyinen. Vasemmassa reunassa keltaista suorakaidetta on Espanjan vaakuna, mutta lipusta on käytössä myös siviiliversio ilman vaakunaa.
Vanhin vastine Espanjan nykyiselle lipulle voidaan jäljittää vuoteen 1785 ja Bourbon-sukuiseen kuningas Kaarle III:een. Kuningas etsi lippua, joka erottaisi Espanjan kahdesta muusta suuresta Bourbonien hallitsemasta valtakunnasta, Ranskasta ja Molempain Sisiliain kuningaskunnasta. Lipusta järjestettiin suunnittelukilpailu. Kansallislipuksi valitussa lipussa oli viisi keltaista ja punaista raitaa järjestyksessä keltainen-punainen-keltainen-punainen-keltainen ja suhteessa 1:1:2:1:1. Nykyisen lipun esi-isä otettiin aluksi käyttöön vain sotalippuna.
Lipun väritys on pysynyt samana läpi vuosisatojen. Värien alkuperä on hieman kiistanalainen, mutta yleisin teoria on, että ne perustuvat Espanjan muinaisten kuningaskuntien kuten Aragonian ja Kastilian tunnuksissaan käyttämiin väreihin.
Bertel Thorvaldsen

Bertel Thorvaldsen (todennäköisesti 19. marraskuuta 1770 Kööpenhamina – 24. maaliskuuta 1844 Kööpenhamina) oli huomattava tanskalainen uusklassista suuntaa edustanut kuvanveistäjä. Hänen isänsä oli muuttanut Islannista, mutta hän itse syntyi Kööpenhaminassa. Hän ei mennyt naimisiin, mutta hänellä oli julkisesti tunnustettu tytär, jolle hän jätti omaisuutensa. 
Bertel Thorvaldsenin taiteelliset taipumukset havaittiin jo lapsena, ja hän pääsi 11-vuotiaana Tanskan kuninkaalliseen taideakatemiaan. Hän sai pienen ja suuren hopeamitalin sekä kultamitalin ansioistaan. Hän oli luonteeltaan avoin, lyhytjänteinen ja levoton, mutta todellisuudentajultaan vahva persoona.
Thorvaldsen teki opintomatkan Roomaan ja pistäytyi myös Maltalla. Hän sai vaikutteita italialaisista uusklassisista taiteilijoista, ja häntä on verrattu Antonio Canovaan, joskin häntä pidetään tyyliltään kreikkalaisempana. Ensimmäinen hänen huomiota herättänyt työnsä oli antiikkihenkinen kipsiveistos "Jason" (1801–1803). Se auttoi häntä jatkamaan työskentelyä Roomassa, jossa hän sittemmin asui koko elämänsä ajan.
Kotimaassaan Tanskassa Thorvaldsenin päätyö on Vor Frue -kirkossa, jossa hän vastasi Kristuksen ja kahdentoista apostolin veistoksista kirkon sisätiloihin, kun kirkko jälleenrakennettiin brittien Napoleonin sotien aikana 1807 tekemän pommituksen jäljiltä.
Thorvaldsen veisti myös muotokuvat marsalkka Józef Antoni Poniatowskista ja Nikolaus Kopernikuksesta. Nämä sijaitsevat Varsovassa.
Kööpenhaminassa on myös Thorvaldsenin nimikkomuseo, joka avattiin jo 1848.
Hinrich Lohse

 
Hinrich Lohse (s. 2. syyskuuta 1896 Mühlenbarbek - k. 25. helmikuuta 1964, Mühlenbarbek) oli Saksan kansallissosialistisen työväenpuolueen aluejohtaja Schleswig-Holsteinissa 25. maaliskuuta 1925 alkaen ja Ostlandin valtakunnankomissariaatin johtaja 17. heinäkuuta 1941 alkaen.
Hänen kenraalikuvernementtiinsa kuuluivat Baltian maat ja osittain Valko-Venäjä.
Orkneysaaret

 Orkneysaaret (, ) on Skotlantiin kuuluva saariryhmä Ison-Britannian saaren pohjoispuolella. Saaristo muodostaa yhden Skotlannin 32:sta hallintoalueesta ("council area"). Siihen kuuluu 67 matalaa saarta. Pääkaupunki Kirkwall sijaitsee saarista suurimmalla. 
Saarilla on leuto ilmasto ja niiden pääelinkeinona on maanviljely, karjanhoito ja kalastus. Viikinkien 800-luvulla valloittamat saaret kuuluivat ensin Norjalle ja sitten Tanskalle vuoteen 1468, jolloin ne siirtyivät Skotlannin hallintaan.
Maantiede.
Orkneysaaret koostuu noin 70 saaresta, joista 20 on asuttuja. Saariryhmän pinta-ala on 990 neliökilometriä ja asukasluku arviolta 21 670 (vuonna 2015). Saariston pituus itä–länsisuunnassa on 37 kilometriä ja pohjois–eteläsuunnassa 85 kilometriä. 
Orkneysaarten pääsaari on nimeltään Mainland. Pääsaaren lisäksi puhutaan pohjoissaarista, joiden isoimpia saaria ovat Sanday, Rousay, Westray, Stronsay, Shapinsay ja Eday, sekä eteläsaarista, joiden isoimpia ovat Hoy, South Ronaldsay ja South Walls. 
Saarten keskellä oleva Scapa Flow toimi vuoteen 1956 asti Englannin Kotilaivaston päätukikohtana.
Väestö.
Suurin osa Orkneysaarten asukkaista asuu joko pääkaupungissa Kirkwallissa tai Stromnessissa. Kolmanneksi suurin asutuskeskus on St Margaret’s Hope South Ronaldsayn saarella. 
Nähtävyydet.
Suurimmalla saarella sijaitsee joukko kuuluisia neoliittisia arkeologisia kohteita: hautakammio, kaksi seremoniallista kiviympyrää ja Skara Braen kylä. Näiden lisäksi saarella on joukko ilmeisiä hautakumpuja ja kivikautisia asuinpaikkoja, joita ei ole vielä tutkittu. Löydöistä on saatu paljon tietoa elämästä esihistoriallisena aikana tällä kaukaisella saarella. Yhdessä ne muodostavat Unescon maailmanperintökohteen. Orkneysaaret tunnetaan myös viikinkiajan jäljistä.
Sami Hyrskylahti

Sami Hyrskylahti (s. 1971 Helsinki) on suomalainen vapaa toimittaja, taiteilija, valokuvaaja, tuottaja ja DJ, joka on asunut vuodesta 1995 lähtien Pietarissa, Venäjällä.
Hyrskylahden tuotantoa leimaa yhtäältä pyrkimys näyttää Venäjän ja Neuvostoliiton historian visuaalisen kauneuden jatkuvuus ja toisaalta osoittaa Venäjän kansojen elämän kulttuurinen monipuolisuus ja henkinen rikkaus. Hyrskylahden tuotantoa leimaa teknokulttuuri-tyyppinen iskevä tajunnanvirta. 
Pietarin kaupunki ja sen ihmiset ovat Hyrskylahden tärkein viiteryhmä.
Hyrskylahden foorumeita Suomessa ovat olleet Helsingin Sanomat, Ylioppilaslehti ja Suomen Kuvalehti. Hän on järjestänyt useita valokuva- ja taidenäyttelyitä sekä Suomessa että Venäjällä. Matti Klinge on kommentoinut Hyrskylahden filosofiaa päiväkirjoissaan.
Keväällä 2014 Hyrskylahti sai huomiota esiintymisellään Ylen järjestämässä "Venäjä-ilta"-televisio-ohjelmassa. Kun keskustelu oli päättymässä ja yksi osallistujista päätti ojentaa vierailijaksi tulleelle sotaveteraanille ruusun, Hyrskylahti tokaisi eleestä vierustoverilleen: ”tappajalle ruusu”.
BLEVE

BLEVE () on paineistettua ja nesteytettyä (kuten esim. nestekaasu) kaasua sisältäville säiliöille ominainen räjähdystyyppi. Räjähdys johtuu kiehuvan nesteen ja höyryn laajenemisesta, ja tästä johtuvan paineennousun aiheuttamasta säiliön halkeamisesta. Tämän puolestaan aiheuttaa tyypillisesti säiliön kuumeneminen esimerkiksi tulipalossa, mutta ilmiön voi synnyttää myös esimerkiksi säiliön vaurioituminen tai ylitäyttö.
BLEVE-ilmiön synnyttämiseksi säiliön sisällön ei välttämättä tarvitse olla syttyvää. Jos se kuitenkin on, räjähdyksessä voi syntyä tulipallo.
Hebridit

Hebridit () on saariryhmä, joka sijaitsee Skotlannista länteen. Siihen kuuluu yli 500 saarta, jotka Minchinsalmi jakaa Ulko- ja Sisä-Hebrideihin. Saaret ovat vuoristoisia, karuja, kosteita ja harvaan asuttuja. Saarien pääkielenä on gaeli ja englanti. Tärkeimpinä elinkeinoina ovat lampaanhoito, kalastus sekä viskin- ja villatuotteiden valmistaminen. Saarilla on myös esihistoriallisia muistomerkkejä. Norjalaiset viikingit valloittivat saaret 800-luvulla. Norja luovutti ne Skotlannille 1266, mutta saarilla oli itsehallinto vuoteen 1748. Ulko-Hebridien ainoa kaupunki on Stornoway.
Hebridit voidaan jakaa kahteen ryhmään:
Ulko-Hebridit ovat oma hallintoalueensa, kun taas Sisä-Hebrideistä osa kuuluu Argyll ja Buteen, osa Ylämaan alueeseen.
Saarista suurimmat ovat Skye, Lewis ja Harris, Mull, North Uist ja South Uist.
Tyynellämerellä sijaitseva Vanuatun valtio tunnettiin aiemmin nimellä "Uudet-Hebridit".
Maanvyöry

Maanvyöry on massaliikunto, jossa maa-aines ja kivet liikkuvat rinnettä alaspäin painovoiman vaikutuksesta. Massaliikunto tapahtuu, jos painovoima on suurempi kuin ainesta paikallaan pitävä kitka- tai koheesiovoima. Rinteen jyrkkyys, maamassan koostumus ja vetisyys ovat tärkeimpiä maanvyöryjen aiheuttajia. Lisäksi eroosio, maanrakentamisella aikaan saadut rinteen rasitukset ja rinteen alaosan vastavoimien häviäminen (esimerkiksi joen tai meren aaltojen aiheuttama eroosio) toimivat maanvyöryä lisäävänä tekijänä. Myös maanjäristykset tai liikenteen aiheuttama tärinä edistävät maanvyöryä. 
Massojen liikkeelle saamiseksi rinteen jyrkkyydeksi riittää kuitenkin jopa yhden asteen kaltevuus.
Maan massaliikunnot jaetaan kahteen päätyyppiin: hetkellisiin massaliikuntoihin ja hitaasti liikkuviin massaliikuntoihin.
Hetkelliset massaliikunnot.
Maanvyöryt ovat hetkellisiä massaliikuntoja. Maanvyöryssä yleensä muodoltaan lapiomainen kaistale kiinteää tai juoksevaa maa-ainesta valuu tai vyöryy rinnettä alas, esimerkiksi runsaiden sateiden vaikutuksesta. Maanvyöryssä myös kasvillisuuden sitoma pintakerros (20–40 cm) voi valua alas alla olevan roudan toimiessa liukupintana. Maanvyöryt jättävät maastoon vieremäarven, josta maanvyöry voi levitä. Yleensä leviäminen tapahtuu sivusuunnassa.
Hitaasti liikkuvat massaliikunnot.
Hitaasti liikkuvat maan massaliikunnot tarkoittavat maamassojen hidasta valumista alaspäin. Hitaan maanvieremän huomaa esimerkiksi pystytetyistä rakenteista (esimerkiksi sähkötolpista), jotka kallistuvat vinoon, tai puista, joiden runko on käyristynyt hitaan massaliikunnon takia. Hitaan massaliikunnon yksi muoto on solifluktio, jossa vettynyt maa valuu hitaasti alas muodostaen solifluktioterasseja ja -kielekkeitä.
Isot maanvyöryt Suomessa.
1770-luvulla iso osa pellosta vieri Uskelanjokeen Varsinais-Suomessa. 1820-luvulla Uskelanjoessa oli useita suuria maanvyörymiä. 1825 maanvyörymä vaurioitti pahasti Uskelan emäkirkkoa, ja 1827 maanvyöry hajotti Veitakkalan ja Haukkalan myllyt sekä muutti hieman joen kulkua.
Toukokuussa 1919 suuri peltoalue vajosi useita metrejä Halikon Vässilän kylässä tukkien maamassoillaan vähäksi aikaa Halikonjoen. Toukokuussa 1924 tapahtui Muolaan Jaarilan kylässä maanvieremä joka tuhosi 250 metriä pitkän ja 70 metriä leveän niityn sekä niityllä olleet kolme latoa.
29.–30. joulukuuta 1924 Someron Häntälän kylän ja Kuusjoen välisen maantiesillan alapuolella tapahtui noin 50 000 kuutiometrin maanvieremä, joka tukki joen 100–200 metrin matkalta ja vei mukanaan kaksi latoa ja niiden alapuolella olleen kylätien.
Vuotomaa Suomen Lapissa.
Suomen Lapissa esiintyy roudan vaikutuksesta tapahtuvaa maan valumista tuntureiden rinnettä alas. Ilmiö on yleinen arktisilla alueilla Saanan länsirinteessä routa ja sen sulaminen ajavat yhdessä painovoiman kanssa kiviä alaspäin 2–6 senttimetrin vuosivauhtia. Vuotomaille syntyy vuotomaahyllyjä, joissa on paksu lumi. Näin vuotomaalla voi kasvaa muualla tunturissa harvinaisia kasveja, muun muassa saniaisia.
Drenthe

Drenthe on Alankomaiden provinssi maan koillisosassa. Provinssin pinta-ala on ja asukasluku (vuonna 2010). Assen on Drenthen pääkaupunki.
Provinsissa on vuodesta 2002 ollut Drentsche Aan kansallispuisto.
Temperamaalaus

Temperamaalaus on maalaus, jossa värien sideaineena on munankeltuainen tai kaseiini. Sana "tempera" tulee latinan sanasta temperare, joka tarkoittaa sekoittamista. Tempera on alun perin tarkoittanut kaikkia sideaineita, sittemmin nimenomaan munatemperaa.
Historia.
Temperavärit kehitettiin luultavasti antiikin aikana, ja keskiajalla niistä tuli yleisemmin käytettyjä värejä. Renessanssimaalauksista esimerkiksi Sandro Botticellin maalaus Venus ja Mars National Galleryssä on maalattu lukuisilla päällekkäisillä temperakerroksilla. Temperaan ja etenkin rasvaiseen temperaan pohjautuneet öljyvärit syrjäyttivät temperan 1500-luvulla. Temperalla maalaaminen tuli kuitenkin uudestaan muotiin 1800-luvun lopulla. Myös 1990-luvulla ja 2000-luvulla munatempera on kokenut aika ajoin pieniä renessansseja.
Ominaisuudet.
Temperaa on kahta päälaatua: kananmunaan perustuva ja kaseiiniin eli maidon juustoaineeseen perustuva tempera. Kaseiinitempera on näistä kahdesta tarttuvampi ja lujempi sidosaine, mutta sen käyttäminen tapahtuu vesihauteessa lämmitettynä. Jäähdyttyään kaseiinitempera kovettuu ja sen sanotaan tarttuvan niin lujasti, että sillä voidaan irrottaa vanhempia maalikerroksia esimerkiksi rappauksesta. 
Lisäksi tempera voi olla laihaa tai rasvaista. Laihassa temperassa on sideaineen ohella vain liima-ainetta (esimerkiksi munaa), rasvaisessa on mukana kuivuvaa öljyä. Rasvainen emulsio on liuos, johon tarvitaan vettä, öljyä ja liima-ainetta emulgaattoriksi. Emulsio voi sisältää myös öljyä, hartsiliuosta tai vahaa. Joskus siihen lisätään ranskalaista tärpättiä säilyvyyden vuoksi, tai hunajaa värin koostumuksen parantamiseksi. Kananmunan albumiini emulgoi öljyn samaan tapaan kuin majoneesia tehtäessä. Munatemperan sideaineeseen käytetään tavallisesti 1 osa munaa (keltuainen+valkuainen), 1 osa keitettyä pellavaöljyä (vernissa), 1 osa vettä. Osien lämpötilan on oltava sama. Ensin sekoitetaan muna ja vernissa, sitten lisätään vesi. Väriaineet (pigmentit) lisätään viimeiseksi.
Käyttö.
Tempera soveltuu erityisesti kovalle pohjalle kuten puulle maalaamiseen. Temperamaalit soveltuvat taidemaalauksen lisäksi laajasti rakennuksien ja huonekalujen pinnoiksi. 
Kuivuttuaan tempera-sidosaine muuttuu veteen tai öljyyn liukenemattomaksi. Temperaväri kuivuu nopeasti. Ilman vernissaa värit ovat himmeitä ja hennon pastellisävyisiä, mutta vernissa antaa väreille kiiltoa ja syvyyttä. 
Temperavärejä käytetään tyypillisesti läpikuultavina kerroksina. Silloin voidaan ensin luoda sommittelu ja piirustus, seuraavaksi valot ja varjot ja vasta lopuksi lisätä kerros jossa on paikalliset värisävyt.
Karl Litzmann

Karl-Siegmund Litzmann (1. elokuuta 1893 Minden Westfalen – elokuu 1945 Kappeln) oli Ostlandin valtakunnankomissariaatin Viron päähallintopiirin piirijohtajana 5. joulukuuta 1941 – 17. syyskuuta 1944 Tallinnassa.
Hän oli Saksan miehityssiviilihallinnon johtaja Virossa suurimman osan maan miehitystä.
Bangsar

Bangsar on Malesian pääkaupungin Kuala Lumpurin kaupunginosa, noin neljä kilometria kaupungin keskustasta. Se on kauppa- ja yöelämän keskus sekä expatien suosima kaupunginosa. Se on erityisesti turistien, liikemiesten ja varakkaiden paikallisten suosima vapaa-ajanviettoalue. Bangsarissa on useita pieniä baareja ja pubeja. Siellä on myös useita Malesian muslimi-intialaisten pitämiä mamak-ravintoloita.
Voimalinjan alle perustettu ryhmäpuutarha Kebun-Kebun on saanut kansainvälistä huomiota.
Asteroidiluokat

Asteroidiluokat ovat asteroidien osajoukkoja, jotka on luokiteltu spektrin muodon, värin ja joskus albedon perusteella. Niiden ajatellaan vastaavan erilaisia asteroidin pinnan materiaaleja. Luokitusjärjestelmiä on useita erilaisia.
Asteroidien heijastamaa valoa voidaan tutkia spektroskoopilla, ja koettaa analysoida asteroidin koostumusta. Asteroideissa on myös värieroja ja tiheyseroja. Asteroideja on vertailtu meteoriittiluokkiin. Yleisin asteroidityyppi on hiilipitoinen C, joka muistuttaa meteoriiteista eniten hiilikondriitteja. C-tyypin asteroideissa on vettä ja haihtuvia aineita. Seuraavaksi yleisin on silikaatteja, muun muassa oliviinia sisältävä S-tyyppi, jossa on vettä vähän tai ei lainkaan. Rautameteoriitteja vastaavassa M-tyypissä on metallipitoisia asteroideja. Hiilipitoiset C-tyypin asteroidit ovat tavallisempia asteroidivyöhykkeen kaukaisemmassa osassa, jonka etäisyys on 2,7 AU. Silikaattipitoiset ja rautapitoiset keskittyvät sisempään asteroidivyöhykkeeseen alle 2,5 AU:n päähän. 
Luokitteluja ovat muun muassa Tholenin luokitus, Bus &amp; Binzel -luokitus sekä Small Mainbelt Asteroid Spectral Survey II (SMASSII).
Asteroidien esiintymisjakautuma.
Erityyppiset asteroidit esiintyvät eri etäisyyksillä Auringosta. Kevyemmät, enemmän haihtuvia aineita sisältävät C-asteroidit sijaitsevat kauempana auringosta. S-tyypin silikaatteja ja metalleja sisältävät asteroidit ovat lähempänä aurinkoa. P- ja D-tyypin asteroidit ovat yleensä kauimpana auringosta. Nämä muistuttavat enemmän maan kiveä.
Asteroidityyppien tiheyksiä.
Asteroidityyppien tiheyksiä arvioitujen massojen mukaan.
Joissakin asteroideissa voi olla suuriä tyhjiä tiloja tai ne voivat olla hyvin huokoisia. Komeetat ja transneptuniset kohteet voivat olla hyvin huokoisia ja alhaisella tiheydellä, joka tarkoittaa niiden koostuvaan jääkappaleista.
Jotkin asteroidit ovat niin sanottuja sorakasoja (), joka tarkoittaa niiden vetolujuuden olevan nolla. Sorakasat ovat epäjärjestäytynyeitä kokoelmia kookkaita hiukkasia ja erotellaan rikkoutuneista kappaleista.
Tholenin luokitus 1984.
David J. Tholen kehitti yhden luokittelun väitöskirjassaan. Luokitus perustuu 589 asteroidin spektrimittauksiin. Bus-luokittelu (1999) perustuu Tholenin vuoden 1984 luokitteluun.
SMASS-luokitus 2002.
SMASS ("Small Mainbelt Asteroid Spectroscopic Survey") -hankkeen toisessa vaiheessa luokiteltiin 1447 asteroidia.
Niitä verrattiin myös Tholenin luokitukseen. Bus ja Binzel kehittivät uuden luokittelun SMASS-tietojen perusteella, johon viitataan toisinaan Busin luokitteluna.
Hjalmar Mäe

Hjalmar Mäe (24. lokakuuta 1901 Tuhala – 10. huhtikuuta 1978 Graz) oli virolainen äärioikeistolainen poliitikko, joka ryhtyi Viron saksalaismiehityksen aikana vuosina 1941–1944 saksalaismielisen hallituksen johtajaksi. 
Mäe oli opiskellut Berliinin yliopistossa vuonna 1921 sekä väitellyt geofysiikasta Innsbruckissa ja julkisoikeudesta Grazissa.
Hän ryhtyi Viron vapaussotureiden liiton, "vapsien" tiedottajaksi ja sai poliittisesta toiminnastaan vankeutta vuosiksi 1934–1935 ja 1936–1938.
Saksan hyökättyä Neuvostoliittoon tuli 5. heinäkuuta 1941 kenraaliluutnantti Franz von Roquesista Wehrmachtin ryhmä Nordin Baltian maiden sotilashallinnon johtaja. Hän kutsui Mäen virolaishallinnon johtajaksi 15. syyskuuta 1941 sekä luovutti valtuutensa 5. joulukuuta 1941 Saksan siviilihallintoa edustavalle Baltian maat ja osan Valko-Venäjää käsittävän Ostlandin kenraalikuvernementin johtajalle Hinrich Lohselle, jota edusti Karl Litzmann Virossa piirijohtajana. Tämä hallinto päättyi 17. syyskuuta 1944 neuvostojoukkojen tuloon Virossa. Saksalaisten mukana myös Mäe pakeni ja kuoli Itävallassa.
Asteroidiryhmä

Asteroidiryhmä on joukko asteroideja, joita yhdistää samankaltainen rata. Esimerkiksi troijalaiset asteroidit kiertävät vakaalla kiertoradalla Aurinkoa planeetan Lagrangen pisteessä. Aluksi troijalaisia asteroideja tunnettiin vain Jupiterin kiertoradalla, mutta niitä on myöhemmin löydetty myös muiden planeettojen kiertoradoilta. Jupiterin radalla troijalainen asteroidi kiertää keskimäärin 60 astetta planeetan edellä tai jäljessä. Maan lähelle tulevat asteroidit (NEO-asteroidit) ryhmitellään Apollo-, Amor-, Aten- ja Atira-asteroideihin.
Asteroidit voidaan ryhmitellä "perheisiin", jossa perhe on tulos kappaleiden välisistä törmäyksistä, joista tulee erikokoisia pienempiä kappaleita. Pienempien kappaleiden törmäysjäljistä voidaan päätellä muiden asteroidien ominaisuuksia. Useat ryhmät ovat seurausta törmäyksistä, joissa suurempi kappale on hajonnut pienempiin kappaleisiin. Kiertoratojen tekijät (isoakselin puolikas, eksentrisyys ja inklinaatio) määritellään keskiarvoina aikajaksolla, josta on poistettu lyhytaikaiset häiriöt Jupiterin ja Saturnuksen vaikutuksesta. Kiertoratojen tekijöitä pitkän aikavälin keskiarvoina käytetään ryhmien tunnistamiseen koska ne ovat vakaita pitkällä aikavälillä. Eräänä pulmana ovat kahden tai useamman ryhmän päällekkäisyydet. Samoilla kiertoradoilla voi esiintyä myös "tunkeilijoita" tai ennestään esiintyneitä asteroideja.
Asteroidiryhmät.
Kiyotsugu Hirayama esitti asteroidiryhmiä vuonna 1918. Hirayama laski uudelleen kiertoratoja avustajan kanssa, jolloin ryhmiin lisättiin uusia asteroideja ja myös ryhmien määrä nousi. Vuonna 1918 ryhmiä oli kolme, vuonna 1922 ryhmiä oli viisi ja seitsemän vuonna 1926. Ensimmäiset ryhmät olivat Koronis-, Eos- ja Themis-ryhmät, joita seurasivat Maria- ja Flora-ryhmät, sekä Phocaea- ja Pallas-ryhmät. Hirayma oli tietoinen ensimmäisissä artikkeleissa olleista puutteista planeettojen aiheuttamia häiriöitä koskien (ainakin Jupiterin) ja johti oikeat arvot myöhemmissä artikkeleissaan. Hirayaman työtä kehitti edelleen Dirk Brouwer (1951).
Asteroidiryhmiä on esitetty 122 merkittävää ryhmää, jonka lisäksi on 19 ehdokasryhmää. Merkittäviä ryhmiä eri julkaisuissa ovat muun muassa Vesta-, Massalia-, Eunomia-, Gefion-, Koronis-, Eos- ja Themis-ryhmät. Lisää ryhmiä on myös esitetty.
Asteroidiryhmien luettelossa on tunnistenumero FIN () ja asteroidin mukaan nimetty ryhmä. Toisessa luettelossa tunnistenumero on nimellä PDS ID.
Punapassio

Punapassio eli punagranadilla eli punapassioni ("Passiflora edulis") on Brasiliasta kotoisin oleva kasvi, jota kutsutaan yleisimmin nimillä passiohedelmä, passionhedelmä tai kärsimyshedelmä. Tieteellinen lajinimi "edulis" tarkoittaa syötävää. Hedelmät kasvavat monivuotisissa köynnöksissä. Ne voivat olla ruskehtavia tai vihertäviä. Raaka hedelmä on sileäpintainen, kypsän hedelmän pinta on rypistynyt. Hedelmä tuottaa paljon etyleeniä, joten se kannattaa pitää erillään kasviksista, jotka eivät siedä sitä.
Xzibit

Xzibit, oikealta nimeltään Alvin Nathaniel Joiner, (s. 18. syyskuuta 1974 Detroit, Michigan) on yhdysvaltalainen rap-muusikko. Hän myös juonsi ohjelmaa "Viritetyt vehkeet" ("Pimp My Ride") MTV:llä. Xzibitin äiti kuoli hänen ollessa yhdeksänvuotias. Xzibit muutti kymmenvuotiaana New Mexicoon isänsä kanssa ja alkoi kirjoitella runoja ja riimejä. 13-vuotiaana hänelle alkoi tulla ongelmia paikallisten poliisien kanssa. 17-vuotiaana Xzibit muutti Los Angelesiin ja alkoi kirjoittaa sekä esittää rapmusiikkia. Hänellä on Tremaine-niminen poika. Vuonna 2004 hän levytti Alice Cooperin kanssa yhteiskappaleen Ateenan kesäolympialaisia 2004 varten. Xzibit on ollut myös mukana Eminemin elokuvassa "8 Mile", Kornin Twisted Transistor -videolla ja myös sivuhenkilönä elokuvissa "Gridiron Gang" ja "". 15. toukokuuta 2008 Xzibitille syntyi ennen aikojaan poika, jolle hän antoi nimen Xavier. Ennenaikaisen syntymisen seurauksena lapsi kuitenkin kuoli 26. toukokuuta. Xzibitin tunnetuin lausahdus on "X to the Z Xzibit", joka kuullaan monissa Xzibitin kappaleissa.
Xzibit esiintyi ensimmäistä kertaa Suomessa 27. huhtikuuta 2009 The Circus -yökerhossa Helsingissä.
Baltic Pearl

Baltic Pearl () on Pietariin rakenteilla olevan huippumoderniksi kuvaillun kaupunginosan kehityshanke. Itämeren helmi sijaitsee Nevanlahden perukassa Itämeren rannalla, kaupungin lounaisosassa Kraasselan piirissä.
Historia.
Sopimus kaupunginosan rakentamisesta solmittiin toukokuussa 2005 Shanghaissa kuvernööri Valentina Matvijenkon ja sijoittajien välillä. Hankkeen on arvioitu valmistuvan 2013. Suomalainen SRV aloitti kauppakeskuksen rakentamisen syksyllä 2010.
Palvelut.
Kaupunginosa tulee sisältämään
Omistajat.
Kaupunginosan omistavat kokonaan Kiinassa toimivat yritykset. Suurimmat osanottajat ovat:
Daniel Sjölund

Henrik Daniel Sjölund (s. 22. huhtikuuta 1983 Finström) on suomalainen uransa päättänyt jalkapalloilija, joka edusti viimeksi Veikkausliigassa pelaavaa IFK Mariehamnia. Hän oli pelipaikaltaan keskikenttäpelaaja. Sjölund pelasi vuosien varrella eri ikäkausimaajoukkueissa ja myös Suomen A-maajoukkueessa. Hän aloitti Veikkausliiga-uransa vasta keväällä 2019 pelattuaan sitä ennen maajoukkueen lisäksi Englannissa ja yli 10 vuotta Ruotsissa. Sjölund päätti uransa kauden 2019 päätteeksi.
16-vuotiaana IF Finströms Kamraternan kasvatteja oleva Sjölund siirtyi Englannin Valioliigan West Hamiin ruotsalaisesta IF Brommapojkarnasta. Tätä ennen hän oli edustanut myös IFK Mariehamnia. Vuonna 2000 Sjölund siirtyi miljoonan punnan siirtosummalla West Hamista Liverpooliin. Kaupassa siirtyi rahan lisäksi myös puolustaja Rigobert Song Liverpoolista West Hamiin.
Sjölund ei kuitenkaan Liverpoolissa päässyt murtautumaan ykkösjoukkueeseen vaan jumittui reserveihin. Vuonna 2003 hänet lainattiinkin tukholmalaiseen Djurgårdens IF:iin, jolloin seura voitti Ruotsin mestaruuden. Vuotta myöhemmin laina muuttui pysyväksi sopimukseksi Djurgårdeniin. Sjölundin läpimurto joukkueessa tapahtui kuitenkin vasta kaudella 2005. Hän teki seitsemän maalia Allsvenskanissa. Myös joukkueella meni hyvin, sillä Djurgården voitti Ruotsissa tuplamestaruuden. Sjölund nousi myös Jyrki Heliskosken maajoukkueeseen, vaikkakin hänen maajoukkuedebyyttinsä oli tapahtunut jo toukokuussa 2003 Norjaa vastaan. Tammikuussa 2010 Sjölund solmi Djurgårdenin kanssa kolmen vuoden jatkosopimuksen. Syksyllä 2012 Djurgården ja Sjölund purkivat kuitenkin sopimuksen ennen kolmatta sopimuskautta. Näin Sjölund oli pelannut Djurgårdenissa kaikkiaan 10 Allsvenskan-kautta ja yli 200 ottelua. Sjölund siirtyikin keväällä 2013 toiseen Allsvenskan-seuraan Åtvidabergs FF:ään, jossa pelasi seuraavat kaksi kautta siirtyen kuitenkin kesken kautta 2014 toiseen Allsvenskanin seuraan IFK Norrköping. Siellä Sjölund pelasi syksyyn 2018 asti. Sen jälkeen hän siirtyi kotiseutunsa Veikkausliigaseuraan IFK Mariehamn., 
Sjölundin äidinkieli on ruotsi, eikä hän puhu juurikaan suomea. Esimerkiksi pelatessaan Liverpoolissa Sjölund keskusteli Sami Hyypiän kanssa englanniksi, koska Hyypiä ei vastaavasti puhu ruotsia. Hänen sisarensa Annica Sjölund edustaa myös jalkapalloilijana Suomea maajoukkuetasolla.